CELEX: 62013CN0105
Language: sk
Date: 2013-03-04 00:00:00
Title: Vec C-105/13: Návrh na začatie prejudiciálneho konania, ktorý podal College van Beroep voor het bedrijfsleven (Holandsko) 4. marca 2013 — P. J. Vonk Noordegraaf/Staatssecretaris van Economische Zaken

25.5.2013   
            
            
               SK
            
            
               Úradný vestník Európskej únie
            
            
               C 147/11
            
         Návrh na začatie prejudiciálneho konania, ktorý podal College van Beroep voor het bedrijfsleven (Holandsko) 4. marca 2013 — P. J. Vonk Noordegraaf/Staatssecretaris van Economische Zaken
   (Vec C-105/13)
   2013/C 147/20
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobca: P. J. Vonk Noordegraaf
   
      Žalovaný: Staatssecretaris van Economische Zaken
   
      Prejudiciálna otázka
   
   Uplatňuje sa nariadenie (ES) č. 73/2009 (1), najmä jeho články 34, 36 a 137, správne, ak sa poľnohospodárovi, ktorý nadobudol na základe výroby nezávislej od pôdy platobné nároky, ktoré sa pridelili k ploche v jeho držbe, nevyplatí rozhodujúca časť týchto platobných nárokov iba z toho dôvodu, že plocha určená na vyplatenie, na ktorú sa vzťahuje podpora, je následkom zmenenej meracej metódy menšia, hoci tento v dobrej viere deklaroval nezmenenú hektárovú plochu, nachádzajúcu sa v jeho držbe v súlade s meracou metódou používanou členským štátom v rámci uplatnenia platobného nároku podľa článku 34 tohto nariadenia, ale neskôr zavrhnutou Komisiou?
   
      (1)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, s. 16).